《过渠江渡》
宋代·袁说友

櫂歌江峡三月程，颇厌风涛困征橹。
驱车山路两旬浃，又觉崎岖萃劳苦。
甘溪岭下冉村路，一道渠江拆山坞。
风平雨细无皱面，浥浥寒漪清客暑。
渡船也学钲鼓声，催上篮舆傍江浒。
夷犹短楫瞥眼过，却怀江程久如许。
山踪水迹本游戏，南北东西惯安处。
兹行两脚不遗力，千里环山几艰阻。
一江淼淼横目前，如渴得泉旱得雨。
流波闻向合州去，却入恭江汇西溆。
便欲挟浪扁舟西，褰裳回首忻从之。
君恩如天未酬，一念惓惓系孤变。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。